फॉक्सकॉन ग्रुप ₹41.14 करोड़ से अधिक निवेश करेगा, 25 हजार लोगों को मिलेगी नौकरी
Apple supplier Foxconn to invest Rs 41.14 crore in Telangana, create 25,000 jobs in the first phase, तेलंगाना में बनेगा आईफोन बनाने का प्लांट, फॉक्सकॉन ग्रुप ₹41.14 करोड़ रुपए से अधिक करेगा निवेश
एपल इंक का ऑफिशियल पार्टनर फॉक्सकॉन टेक्नोलॉजी ग्रुप लोकल प्रोडक्शन बढ़ाने के लिए तेलंगाना में नया प्लांट स्थापित करने जा रहा है। इसके लिए कंपनी 500 मिलियन डॉलर (करीब 41.14 करोड़ रुपए) से अधिक निवेश करेगी।
सोमवार (15 मई) को तेलंगाना के नगर प्रशासन और शहरी विकास मंत्री KT रामा राव ने ट्वीट कर कहा, 'मैं तेलंगाना में फॉक्सकॉन के पहले प्लांट की नींव रखे जाने की जानकारी देते हुए बेहद खुश हूं। फॉक्सकॉन की इस डील के साथ ही राज्य में नई नौकरियों के अवसर पैदा होंगे। प्रोजेक्ट के पहले स्टेज में 25 हजार नौकरियों के अवसर पैदा होंगे।'
वर्ल्ड क्लास प्रोडक्ट्स डिलीवर करने का वादा
तेलंगाना सरकार के साथ कंपनी ने संयुक्त बयान जारी करते हुए नए प्लांट के जरिए 'वर्ल्ड क्लास प्रोडक्ट्स' डिलीवर करने का वादा किया है। साथ ही यह प्लांट तेलंगाना में फॉक्सकॉन इंटरकनेक्ट टेक्नोलॉजी के ऑपरेशन्स के लिए एक हब के रूप में काम करेगा। यह भारत में मौजूदा प्रोडक्शन कैपेसिटी को भी बढ़ाएगा। 
हाल ही में फॉक्सकॉन ग्रुप ने बेंगलुरु में खरीदी थी जमीन
इसी महीने की 8 तारीख को फॉक्सकॉन ग्रुप ने बेंगलुरु एयरपोर्ट के पास देवनहल्ली एरिया में 13 मिलियन स्क्वायर फुट (1.2 मिलियन स्क्वायर मीटर) जमीन खरीदी है। रिपोर्ट्स के मुताबिक, फॉक्सकॉन की सब्सिडियरी होन हाई टेक्नोलॉजी इंडिया मेगा डेवलपमेंट प्राइवेट लिमिटेड ने लंदन स्टॉक एक्सचेंज (LSE) को इस बात की जानकारी दी थी।
कंपनी ने 37 मिलियन डॉलर यानी 303 करोड़ रुपए में बेंगलुरु में यह जमीन खरीदी है। इस जमीन पर फॉक्सकॉन टेक्नोलॉजी ग्रुप एक मैन्युफैक्चरिंग प्लांट बनाएगी।
चीन से मैन्युफैक्चरिंग भारत शिफ्ट कर रही एपल
अमेरिका-चीन के बीच तनाव बढ़ने के कारण चीन से एपल की मैन्युफैक्चरिंग भारत में शिफ्ट की जा रही है। जियो पॉलिटिकल टेंशन और कोरोना महामारी के बाद एपल समेत अन्य अमेरिकी टेक दिग्गज भी चीन के बाहर अपनी मैन्युफैक्चरिंग फैसिलिटी के विस्तार पर काम कर रहे हैं।
भारत में 2017 से बन रहे आईफोन
एपल ने 2017 में आईफोन SE के साथ भारत में आईफोन्स की मैन्युफैक्चरिंग शुरू की थी। इसके तीन इलेक्ट्रॉनिक्स मैन्युफैक्चरिंग सर्विस (EMS) पार्टनर- फॉक्सकॉन, विस्ट्रॉन और पेगाट्रॉन है। आईफोन SE के बाद भारत में आईफोन 11, आईफोन 12 और आईफोन 13 की मैन्युफैक्चरिंग भी की गई। फॉक्सकॉन का प्लांट चेन्नई के पास श्रीपेरंबदूर में है।
भारत सरकार की PLI स्कीम का हिस्सा एपल
एपल के तीनों कॉन्ट्रैक्ट मैन्युफैक्चरर भारत सरकार की 41,000 करोड़ रुपए की प्रोडक्शन-लिंक्ड इन्सेंटिव स्कीम (PLI) का हिस्सा हैं। इस स्कीम के बाद ही भारत में आईफोन मैन्युफैक्चरिंग में तेजी आई है। 2020 में भारत सरकार ने PLI Scheme को लॉन्च किया था। इस स्कीम से बाहर के देशों की कंपनीज को मौका मिलता है कि वो लोकल मैन्युफैक्चरिंग का फायदा उठा सकें, साथ ही उस पर इन्सेंटिव भी कमा सकें।